stanford-oval/wikipedia huggingface dataset:
פסטיבל קול המוסיקה בגליל העליון

| --- | --- |

 סוג:  פסטיבל מוזיקה 
 מדינה:  ישראל ישראל
 מיקום:  כפר בלום 
 מועדים
 www.kol-hamusica.org.il
 
פסטיבל קול המוסיקה בגליל העליון הוא פסטיבל של מוזיקה קאמרית הנערך מדי שנה, מאז שנת 1985, בכפר בלום שבגליל העליון. את הפסטיבל ייסדה הפסנתרנית עדית צבי, שהייתה  עורכת תוכניות מוזיקה קלאסית ומפיקה בתחנת קול המוסיקה – רשות השידור. עדית צבי הייתה המנהלת האמנותית של הפסטיבל בעשר השנים הראשונות לקיומו.
הפסטיבל עוצב בהשראת פסטיבל מרלבורו, שבו השתתפה עדית צבי כפסנתרנית בשנת 1968. הרעיון המנחה בעת הקמת הפסטיבל היה: לכנס כשלושים – ארבעים מוזיקאים, כשליש מהם ישראלים שמרכז פעילותם בחו"ל, ואמנים בעלי שם אחרים. האמנים לא יקבלו שכר אך יוכלו להגיע עם משפחותיהם והאירוח יהיה כל שכרם. האירוע יימשך שבועיים, והאמנים ישהו במקום מתחילתו עד תומו. השבוע הראשון ייוחד להתכנסות וחזרות ראשונות של ההרכבים הקאמריים, ובשבוע השני יתקיימו חזרות פתוחות לקהל הרחב וקונצרטים המשודרים בשידור ישיר בקול המוסיקה.
מאז שנתו הראשונה של הפסטיבל משולבות בתוכניותיו יצירות ישראליות, בהן יצירות שהוזמנו במיוחד עבור הפסטיבל.
שמו הראשון של הפסטיבל היה "ימי המוסיקה הקאמרית בגליל העליון".
בניהול הפסטיבל מתחילתו משתתפת המועצה האזורית גליל עליון. הפסטיבל מתקיים מדי שנה בחודשי הקיץ, והוא משתלב בשאר אירועי הנופש, התיירות והתרבות באזור זה.
המנהלים האמנותיים של הפסטיבל:
עדית צבי                  1985–1994
רפי קינן                    1995
אבי חנני                   1996–1997
יונתן זק ואורי פיאנקה 1998–1999
מיכאל מלצר             2000–2010
צבי פלסר                2011–2021
עפרה יצחקי             מאז 2021
היום הפסטיבל משלב מסורת וחדשנות, וכולל שלל מופעים מוזיקליים: מוזיקה קאמרית מאת מגוון רחב של מלחינים, אופרות, מוזיקה בשילוב אמנות וידאו, שירי תיאטרון, שירים עבריים בעיבודים אמנותיים, מופעי מחול ועוד. ביצירות נכללים גם מופעי בכורה ליצירות מאת מלחינים ישראלים.
מסורת החזרות הפתוחות, המאפשרות לקהל לעקוב אחר אופן הכנתו והתפתחותו של הביצוע המוזיקלי, נשמרה לאורך השנים ומאפיינת את הפסטיבל גם היום. לעומת זאת, מסורת השידורים החיים של קונצרטי הפסטיבל לא שרדה, ושידורים כאלה אינם מתקיימים עוד.
המנהלת האמנותית של הפסטיבל, מאז שנת 2021, היא הפסנתרנית עפרה יצחקי.
הערות שוליים

↑  יוסי שיפמן, בתום עשרה פסטיבלים, על המשמר, אוגוסט 1994
↑  דוד ויצטום, פסטיבל של יצרים, ידיעות אחרונות, אוגוסט 1994
↑  מיכאל אוהד, מארלבורו תוצרת הארץ, הארץ, יולי 1985
↑  ישראל דליות, קח מקל, קח תרמיל, בוא אתנו..., עיתון דבר, 11.8.85
פינגר סטייל

נגן פינגר סטייל בסגנון הבלוז משתמש באצבעות ידו הימנית (במקרה זה עם מפרטים הנענדים על האצבעות) לפריטה על גיטרת "סלייד".
פינגר סטייל (או Fingerstyle, Fingerpicking) הוא שם כללי לטכניקת נגינה על גיטרה או כלי מיתר אחר (אך נפוצה יותר בקרב נגני גיטרה אקוסטית), שבה הנגן משתמש בקצות או ציפורני האגודל והאצבעות בו זמנית על מנת לפרוט על המיתרים, ולא במפרט שמוחזק על ידי האגודל ואחת האצבעות. המאפיין הבולט של הסגנון הוא שנגן בודד מנגן את ליווי הבס, הקצב והמלודיה עצמה בו-זמנית. הדבר אפשרי כיוון שהאגודל והאצבעות פועלות בו-זמנית ובאופן עצמאי, כך שהאגודל פורט תבנית ליווי מסוימת של בס על חלק מהמיתרים, בזמן שהאצבעות האחרות פורטות את המלודיה על המיתרים האחרים. הסגנון מזוהה, בדרך כלל, עם מוזיקת ג'אז, בלוז אקוסטי, קאנטרי, פולק ומוזיקה קלה.
ראו גם

פריטה על גיטרה
הערות שוליים

↑  Meet the Pikasso Guitar
מוזיקאי הבלוז לדבלי פורט באצבעותיו על גיטרת 12 מיתרים (צולם על-ידי אלן לומקס בשנות ה-40)
נגינת פינגר סטייל על גיטרה אקוסטית: "בטסי" של ביל פורנר
גיטריסט פינגר סטייל מתופף על הגיטרה בהופעה.
קובץ MIDI של השיר "Freight Train" מדמה פריטת "פינגר פיקינג" בסגנון טראוויס. ניתן לשמוע "בס מתחלף" ומעברי "בס יורד".
הגיטריסט אל דימיולה משתמש בעקב ידו הימנית לעמעום המיתרים הנמוכים בעת פריטת פינגר סטייל
פריטת פינגר סטייל של שיר-עם בכיוון DADGAd. ניתן לשמוע נקודות עוגב הנוצרות על-ידי שלושת המיתרים הנמוכים.
פריטת פינגר סטייל על גיטרה-נבל: האגודל פורט על מיתרי הבס הנוספים.
פרס המוזיקה האמריקאית לשיר הנשמה/R&B האהוב ביותר

| --- | --- |

 מדינה:  ארצות הברית
 הגוף המעניק:  פרס המוזיקה האמריקאית
 תקופת הפרס:  1974–הווה (כ־50 שנה)
 המספר הרב ביותר של זכיות:  מייקל ג'קסון (3)
 המספר הרב ביותר של מועמדויות:  מייקל ג'קסון (4)
 www.theamas.com
פרס המוזיקה האמריקאית לשיר הנשמה/R&B האהוב ביותר הוא פרס המוענק מאז שנת 1974.
שיאני מועמדויות וזכיות > שיאני זכיות

3 זכיות
מייקל ג'קסון
2 זכיות
דיאנה רוס
ליונל ריצ'י
ויטני יוסטון
ג'נט ג'קסון
ברונו מארס
שיאני מועמדויות וזכיות > שיאני מועמדויות

4 מועמדויות
מייקל ג'קסון
3 מועמדויות
גלאדיס נייט & דה פיפס
ג'נט ג'קסון
חאליד
דרייק
2 מועמדויות
דיאנה רוס
ליונל ריצ'י
ריק ג'יימס
קומודורס
פרינס
פרדי ג'קסון
קולור מי באד
ויטני יוסטון
Boyz II Men
ברונו מארס
אלה מאי
דה ויקנד
פנינה אליאני-שורוק

| --- | --- |
אין תמונה חופשית
 לידה:  13 באוגוסט 1953 (בת 71) קזבלנקה, מדינת החסות הצרפתית במרוקו 
 מדינה:  ישראל ישראל
 עיסוק:  משוררת   סופרת
 מקום לימודים:  אוניברסיטת בר-אילן
 שפות היצירה:  עברית
 מספר צאצאים:  3
 
פנינה אליאני-שורוק (נולדה ב-13 באוגוסט 1953) היא משוררת וסופרת ישראלית. שירים ומאמרים פרי עטה מתפרסמים בכתבי-עת שונים.
הנחתה מורים וניהלה פרויקטים לקידום נוער בעיריית בת ים ובעליית הנוער מטעם הסוכנות היהודית בירושלים. עמדה בראש סניף הרצליה ליוצאי יהדות מרוקו, ממקימי תא סופרי הרצליה.
ביוגרפיה

פנינה אליאני-שורוק נולדה בקזבלנקה, מרוקו. עלתה ארצה ב-1961 והתגוררה בקרית-שמונה עד 1971. עוסקת במחקר והוראה, עורכת ערבי-שירה. חברה בצוות כתיבה ופיתוח תוכניות לימודים בעיריית תל אביב.
למדה ספרות עברית וספרות משווה לתואר ראשון ושני ולימודים לתעודת הוראה באוניברסיטת בר-אילן. חברה באגודת הסופרות והסופרים העבריים.
אם לשלושה וסבתא לעשרה, מתגוררת בהרצליה.
ספריה

אשה קשובה (ירושלים: סיני, 1989)
אוצרת מראות (תל אביב: י' גולן, 1995)
אהבה מרחם (תל אביב: ספרית פועלים, 2000)
אמא כותבת אותי (תל אביב: עקד, 2004)
שוב האור נגה בי (תל אביב: עקד, 2010)
משוטטת בדעתי (תל אביב: עקד, 2017)
כורכת חיים לכיכר לחם (עמדה, 2021)
בדרך הביתה (עמדה, 2023)
ספרים בעריכתה

כבת מלך יחידה: זוהר שושנה אגדה בת זמננו / מ. אלחיאני, עריכה משותפת עם אשר כנפו (ישראל: ארכיב יהדות מרוקו בשיתוף ברית - כתב עת של יהדות מרוקו, 2012)
לקריאה נוספת

פנינה אליאני-שורוק, חוגגת, שירה, מאזניים, אוקטובר 2008, עמוד 36
פנינה אליאני-שורוק, הרגליים של אלה, מאזנים, אב תש"ע, עמודים 26–27
הערות שוליים

1 2  פנינה אליאני שורוק, באתר לקסיקון הספרות העברית החדשה
1 2  אליאני שורוק פנינה, באתר נילי דגן
↑  רשימת חברים, באתר אגודת הסופרות והסופרים העברים בישראל
| --- | --- |
בקרת זהויות :  NLI: 987007307979405171  BnF: cb18040865w (data)  ISNI: 0000 0000 6692 9833  LCCN: nr90012665  VIAF: 51539025   WorldCat (עם VIAF): 51539025
קבוצת הקרב האמפיבית הספרדית-איטלקית

| --- | --- |
סמל הקבוצה
סמל הקבוצה
 פרטים
 מדינה:  האיחוד האירופי האיחוד האירופי
 אירועים ותאריכים
 תקופת הפעילות:  1998–הווה (כ־26 שנים)
 נתוני היחידה
 כוח אדם:  1,500
קבוצת הקרב האמפיבית הספרדית-איטלקית היא קבוצת קרב של האיחוד האירופי. הקבוצה כוללת כוחות חיל נחתים מספרד, איטליה, יוון ופורטוגל.
היסטוריה

הקבוצה הוקמה ב-1998 על בסיס כוחות נחתים מחיל הנחתים של ספרד (אנ') המסונף לחיל הים הספרדי ומהבריגדה הימית סן מרקו המסונפת לחיל הים האיטלקי. מאוחר יותר הצטרפו לקבוצה חיילים מיוון ומפורטוגל. הקבוצה כוללת בסך הכול 1,500 חיילים מארבע המדינות. יש לה שני בסיסים ימיים: ברינדיזי באיטליה ורוטה בספרד. לרשות הקבוצה עומדת נושאות המטוסים האיטלקית "קאבור" (אנ') ו"ג'וזפה גריבלדי" (אנ') וספינת התקיפה האמפיבית הספרדית "חואן קרלוס".
במסגרת מדיניות קבוצות הקרב של האיחוד האירופי, הקבוצה נכנסה לכוננות במהלך המחצית הראשונה של 2009. במהלך תקופה זו, היא הייתה אמורה לשמש ככוח תגובה מהירה של האיחוד במקרה שיפרוץ משבר צבאי.
פקין אקספרס (תוכנית טלוויזיה ישראלית)

| --- | --- |

סמליל התוכנית
 מבוסס על:  פקין אקספרס 
 סוגה:  תוכנית מציאות 
 יוצרים:  לודו פופה
 מנחים:  עוז זהבי 
 זוכים:  רם שטראוס וטל ארוס
 פרסים:  מיליון שקלים
 ארץ מקור:  ישראל ישראל
 שפות:  עברית 
 מספר עונות:  1 
 מספר פרקים:  34
 הפקה
 חברת הפקה:  גיל הפקות
 אורך פרק:  כ־60 דקות
 שידור
 רשת שידור:  רשת 13 
 תקופת שידור מקורית:  11 בפברואר 2024 – 21 במאי 2024 (14 שבועות ו-יומיים)
 קישורים חיצוניים
 אתר רשמי
 
פקין אקספרס היא תוכנית מציאות ישראלית המבוססת על הפורמט ההולנדי "Peking Express" (אנ'). התוכנית תוכננה לעלות לשידור ב-10 באוקטובר 2023 ברשת 13, אך עקב פריצתה של מלחמת חרבות ברזל, נדחתה עלייתה ל-11 בפברואר 2024.
אופן המשחק

בתוכנית מתקיימת תחרות בין תשעה זוגות בעלי קשר משפחתי או חברי. הזוגות עוברים בין מספר מדינות, וחוצים מעל 5,000 קילומטרים. הזוגות המשתתפים יצטרכו לבצע משימות קשות ללא עזרה של ההפקה במציאת מקומות לינה, מזון או תחבורה. כל זאת כשלרשותם עומד דולר אחד בלבד ליום במשחק. הזוג הראשון שיחצה את קו הסיום של התחרות יזכה בפרס של מיליון שקלים.
התחרות מחולקת למקצים, כל מקצה מחולק לשלושה קטעים: קטע היתרון (שלושת הזוגות הראשונים שהגיעו לסיום קטע זה מתחרים בניהם והזוג המנצח זוכה במדליה שתעזור לקראת הגמר וביתרון לקטע הבא) קטע החסינות (הזוג שהגיע ראשון לסיום קטע זה חסין מההדחה וזוכה לבלות את הלילה והיום הבא בוילה או חדר במלון מפנק) קטע ההדחה (הזוגות הנותרים מתחרים ביניהם והזוג שמגיע אחרון בקטע זה מודח מהמשחק).
עונה ראשונה (מסלול הדרקון)

שידורי העונה הראשונה החלו ב־11 בפברואר 2024, והסתיימו ב־21 במאי באותה שנה.
עונה ראשונה (מסלול הדרקון) > זוגות העונה הראשונה

| קבוצה | הוצגו כ: | הדחה / מקום בגמר |
| --- | --- | --- |
| רם שטראוס וטל ארוס | חברים | המנצחים במירוץ |
| שירה לוקץ' ומאור יוסף | נפגשו לראשונה בתוכנית | מקום שני |
| עילי ומיטב הספרי | תאומים | מקום שלישי |
| זהר וולמוט ונילי סגל | זוגיות פרק ב' | הדחה שביעית |
| חני אלמלם ומעיין ברגר | חברות נפש | הדחה שישית |
| איציק מורנו ושי ועקנין | הגרוש והנוכחי | פרשו, הדחה חמישית |
| ענת ולירן כפיר | נשואים | הדחה רביעית |
| מאיה גל ולירון לב | חברות | הדחה שלישית |
| עדן קקון ואילנית מסיקה | נשואות | הדחה שנייה |
| חן ויפעת בן ארי | אמא ובן | פרשו, הדחה ראשונה |
↑  רם וטל הודחו בהדחה השישית, אך לאחר שהבודהה שהייתה בתוך המעטפה שבמקצה השישי התגלתה כזהובה, הם חזרו למשחק.
↑  בפרקים השלישי והרביעי, נחשף כי הזוג העשירי של העונה (שהצטרפו בפרק הרביעי) לא יכיר אחד את השני.
↑  עילי ומיטב הודחו בהדחה השמינית, אך ניצלו מההדחה לאחר שהתברר שהמקצה השמיני הוא מקצה ללא הדחה.
עונה ראשונה (מסלול הדרקון) > הזוגות המעורבבים

בקטע המירוץ השביעי הזוגות התערבבו לקטע מרוץ אחד, אלה הזוגות:
שירה ומעיין
חני ונילי
רם ומאור
זהר וטל
עילי ומיטב (חסינים)
עונה ראשונה (מסלול הדרקון) > היעדים בעונה הראשונה

המדינות אליהן הגיעו הזוגות במהלך התוכנית:
קמבודיה קמבודיה
לאוס לאוס
תאילנד תאילנד
עונה ראשונה (מסלול הדרקון) > טבלת הדחות

| הזוג | מקצה 1> יתרון | מקצה 1> חסינות | מקצה 1> הדחה | מקצה 2> יתרון | מקצה 2> חסינות | מקצה 2> הדחה | מקצה 3> יתרון | מקצה 3> חסינות | מקצה 3> הדחה | מקצה 4> יתרון | מקצה 4> חסינות | מקצה 4> הדחה | מקצה 5> יתרון | מקצה 5> חסינות | מקצה 5> הדחה | מקצה 6> יתרון | מקצה 6> חסינות | מקצה 6> הדחה | מקצה 7> יתרון | מקצה 7> חסינות | מקצה 7> הדחה | מקצה 8> יתרון | מקצה 8> מדליה | מקצה 8> הדחה | מקצה 9> חסינות | מקצה 9> הדחה | הגמר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| רם וטל | 4 | 1 | חסינים | 2 | 7 | 3 | 2 | 1 | חסינים | 1 | 6 | 2 | 3 | 4 | 2 | 5 | 2 | 4 | 1 | 5 | בטוחים | 4 | 1 | 1 | 1 | חסינים | 1 |
| שירה ומאור | טרם הצטרפו | טרם הצטרפו | טרם הצטרפו | – | 3 | 2 | 1 | 6 | 1 | 5 | 3 | 4 | 2 | 1 | 3 | 3 | 1 | חסינים | 5 | 2 | ניצלו | 3 | 3 | 2 | 3 | 1 | 2 |
| עילי ומיטב | 3 | – | 1 | – | 2 | 1 | 8 | 3 | 2 | 6 | 5 | 1 | 1 | 3 | חסינים | 2 | 4 | 2 | 2 | 1 | חסינים | 2 | 2 | 4 | 2 | 2 | 3 |
| זהר ונילי | – | – | 3 | 3 | 5 | 6 | 4 | 4 | 5 | 4 | 4 | 5 | 5 | 6 | 5 | 1 | 5 | 3 | 3 | 4 | בטוחים | 1 | 4 | 3 | 4 | 3 | הודחו |
| חני ומעיין | 1 | 6 | 2 | – | 1 | 7 | 5 | 2 | 6 | 2 | 2 | 3 | 6 | 5 | 1 | 4 | 3 | 1 | 4 | 3 | הודחו | הודחו | הודחו | הודחו | הודחו | הודחו | הודחו |
| איציק ושי | – | – | 4 | 4 | 6 | 4 | 6 | 5 | 4 | 3 | 1 | חסינים | 4 | 2 | 4 | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו |
| ענת ולירן | – | 1 | חסינים | – | 4 | חסינים | 3 | 7 | 3 | 7 | 7 | 6 | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו |
| מאיה ולירון | – | 9 | 6 | 1 | 8 | 5 | 7 | 8 | 7 | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו |
| עדן ואילנית | – | – | 5 | – | 9 | 8 | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו |
| חן ויפעת | 2 | – | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו | פרשו |
זוג זה עבר את השלב במקצה.
זוג זה הגיע אחרון בשלב ההדחה.
זוג זה זכה בחסינות או במדליה.
זוג זה השתתף במשימת היתרון אך לא זכה בו.
זוג זה היה חסין מהדחה.
זוג זה ניצח בדו קרב ההדחה.
זוג זה הגיע ראשון לנקודת הסיום בגמר וניצח במירוץ.
זוג זה סיים את המירוץ במקום השני.
זוג זה סיים את המירוץ במקום השלישי.
מדרוג > עונה ראשונה (2024)

| מקצה | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1 | 1 | פרק הפתיחה | 11 בפברואר 2024 | 11.3% | 340,000 |  |
| 1 | 2 | הלילה הראשון | 12 בפברואר 2024 | 9.3% | 258,000 |  |
| 1 | 3 | המתמודדת החדשה | 17 בפברואר 2024 | 8% | 243,000 |  |
| 1 | 4 | פרק הדחה | 18 בפברואר 2024 | 6.9% | 197,000 |  |
| 2 | 5 | המריבה הגדולה | 20 בפברואר 2024 | 7.1% | 180,000 |  |
| 2 | 6 | הזוג החדש במשבר | 24 בפברואר 2024 | 7.4% | 202,000 |  |
| 2 | 7 | מה שבר את חני? | 25 בפברואר 2024 | 5.9% | 164,000 |  |
| 2 | 8 | פרק הדחה | 27 בפברואר 2024 | 7% | 177,000 |  |
| 3 | 9 | ארוחה אמיצה | 29 בפברואר 2024 | 6.5% | 177,000 |  |
| 3 | 10 | המשימה העוקצנית | 4 במרץ 2024 | 7.4% | 183,000 |  |
| 3 | 11 | חני ושירה: הפיצוץ! | 5 במרץ 2024 | 4.1% | 104,000 |  |
| 3 | 12 | פרק הדחה | 7 במרץ 2024 | 5.4% | 142,000 |  |
| 4 | 13 | התחרות מגיעה ללאוס | 11 במרץ 2024 | 7.2% | 181,000 |  |
| 4 | 14 | משימת המחלוקת | 14 במרץ 2024 | 6.7% | 171,000 |  |
| 4 | 15 | כאוס בלאוס | 18 במרץ 2024 | 8.6% | 210,000 |  |
| 4 | 16 | ההדחה המפתיעה | 21 במרץ 2024 | 7.1% | 177,000 |  |
| 5 | 17 | הלחץ עולה | 25 במרץ 2024 | 6.5% | 162,000 |  |
| 5 | 18 | המשימה שהציפה הכל | 28 במרץ 2024 | 6.3% | 153,000 | [דרוש מקור] |
| 5 | 19 | מהחסינות לתאילנד | 1 באפריל 2024 | 7.3% | 207,000 |  |
| 5 | 20 | הדחה קריטית בלאוס | 4 באפריל 2024 | 6.3% | 134,000 | [דרוש מקור] |
| 6 | 21 | תאילנד | 8 באפריל 2024 | 6.9% | 169,000 |  |
| 6 | 22 | נקודת שבירה | 11 באפריל 2024 | 6% | 154,000 |  |
| 6 | 23 | המתנה המסתורית | 15 באפריל 2024 | 6.8% | 181,000 |  |
| 6 | 24 | הדחה בתאילנד | 20 באפריל 2024 | 5.9% | 176,000 |  |
| 7 | 25 | החום עולה | 24 באפריל 2024 | 7.1% | 200,000 |  |
| 7 | 26 | הטוויסט של העונה | 27 באפריל 2024 | 9.2% | 283,000 |  |
| 7 | 27 | חילופי הזוגות | 1 במאי 2024 | 7% | 170,000 |  |
| 7 | 28 | דו-קרב הדחה | 4 במאי 2024 | 7.2% | 196,000 |  |
| 8 | 29 | רם וטל: הפיצוץ | 6 במאי 2024 | 5.8% | 181,000 |  |
| 8 | 30 | שוברים את הכלים | 8 במאי 2024 | 5.2% | 138,000 |  |
| 8 | בדרך אל הגמר | בדרך אל הגמר | 11 במאי 2024 | 2.1% | 71,000 |  |
| 8 | 31 | עלייה לחצי הגמר | 15 במאי 2024 | 6.4% | 175,000 |  |
| 9 | 32 | חצי הגמר | 18 במאי 2024 | 7.5% | 198,000 |  |
| 9 | 33 | שלישיית הגמר | 19 במאי 2024 | 6.6% | 173,000 |  |
| 10 | 34 | גמר על גג העולם | 21 במאי 2024 | 10.4% | 276,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
ראו גם

המירוץ למיליון (תוכנית טלוויזיה ישראלית)
סוף הדרך (תוכנית טלוויזיה)
הערות שוליים

1 2   סרטון הפרומו ל"פקין אקספרס - מסלול הדרקון", באתר "רשת 13"
↑  רייטינג: המטבח המנצח או פקין אקספרס - זו המנצחת הגדולה, באתר אייס, 12 בפברואר 2024
↑  רייטינג: המטבח המנצח או פקין אקספרס - מי המנצחת הגדולה?, באתר אייס, 13 בפברואר 2024
↑  רייטינג: המטבח המנצח לוהט, פקין אקספרס מורידה את הפטריוטים, באתר אייס, 18 בפברואר 2024
↑  רייטינג: פקין אקספרס מאבדת גובה, איילה חסון בצניחה, באתר אייס, 19 בפברואר 2024
↑  רייטינג: קשת 12 בשליטה, הפטריוטים ניצחה את ינון מגל?, באתר אייס, 21 בפברואר 2024
↑  רייטינג: המטבח המנצח לוהט, מנאייכ הדהימה את כולם, באתר אייס, 25 בפברואר 2024
↑  רייטינג: המטבח המנצח VIP סוגרת עונה בסטייל, הפטריוטים התאוששו, באתר אייס, 26 בפברואר 2024
↑  רייטינג: מונית הכסף או הפטריוטים - מה ראיתם ביום הבחירות?, באתר אייס, 28 בפברואר 2024
↑  רייטינג: קשת 12 בשליטה, פקין אקספרס ניצחו את הפטריוטים?, באתר אייס, 1 במרץ 2024
↑  רייטינג: חולי אהבה מעל כולם, הפטריוטים ניצחו את פקין אקספרס?, באתר אייס, 5 במרץ 2024
↑  רייטינג: מאסטר שף ממשיכה ללהוט, כאן 11 הביכה את הפטריוטים, באתר אייס, 6 במרץ 2024
↑  רייטינג: עובדה בשליטה, כאן 11 סגרה שבוע חלומי על חשבון הפטריוטים, באתר אייס, 8 במרץ 2024
↑  רייטינג: חולי אהבה בפער ענק, הפטריוטים בהתאוששות מרשימה, באתר אייס, 12 במרץ 2024
↑  רייטינג: חיים אתגר וקשת 12 בפסגה, ערוץ 14 ורשת 13 בקרב צמוד, באתר אייס, 15 במרץ 2024
↑  רייטינג: חולי אהבה בשליטה, פקין אקספרס וחדשות 13 מפתיעות, באתר אייס, 19 במרץ 2024
↑  רייטינג יומי: קשת 12 בפסגה, פקין אקספרס עוקפת את הפטריוטים, באתר אייס, 22 במרץ 2024
↑  רייטינג: חולי אהבה לוהטת לקראת סיום העונה, הפטריוטים מתקשים, באתר אייס, 26 במרץ 2024
↑  רייטינג: קשת 12 שוברת שיאים, פקין אקספרס ניצחה את הפטריוטים?, באתר אייס, 2 באפריל 2024
↑  רייטינג: עדי אשכנזי סחפה את הצופים, ערוץ 14 חטף תבוסות, באתר אייס, 9 באפריל 2024
↑  רייטינג: אילנה דיין ועובדה בפסגה, הפטריוטים וערוץ 14 מתפוצצים, באתר אייס, 12 באפריל 2024
↑  רייטינג: מאסטר שף בשליטה, ערוץ 14 מתרסק במהדורת החדשות, באתר אייס, 16 באפריל 2024
↑  רייטינג: מאסטר שף בורחת, רוני קובן מרסק את הפטריוטים, באתר אייס, 21 באפריל 2024
↑  רייטינג: הסודות של מוני פנאן מחצו את רשת 13 וערוץ 14, באתר אייס, 25 באפריל 2024
↑  רייטינג: יצאת צדיק עוקפת את פקין אקספרס, ערוץ 14 מדשדש מאחור, באתר אייס, 28 באפריל 2024
↑  רייטינג: מאסטר שף בניצחון ענק, הפטריוטים גברו על רשת 13?, באתר אייס, 2 במאי 2024
↑  רייטינג: מאסטר שף שוב מבשלת ניצחון, ערוץ 14 חוזר לטפס, באתר אייס, 5 במאי 2024
↑  רייטינג: מאסטר שף בורחת לכולם, איילה חסון הפתיעה בגדול, באתר אייס, 7 במאי 2024
↑  רייטינג: מאסטר שף בישלה ניצחון קל, ערוץ 14 מתאושש, באתר אייס, 9 במאי 2024
↑  רייטינג: עדן גולן וכאן 11 חוגגים עם יותר מ-1.1 מיליון צופים, באתר אייס, 12 במאי 2024
↑  רייטינג: מאסטר שף מתפוצצת עם מיכל אנסקי, אילה חסון מאכזבת, באתר אייס, 16 במאי 2024
↑  רייטינג: מאסטר שף מבשלת ניצחון קל, חדשות 13 הפתיעה, באתר אייס, 19 במאי 2024
↑  רייטינג: מאסטר שף מככבת, כמה השיג שרון גל בבכורה?, באתר אייס, 19 במאי 2024
↑  רייטינג: פקין אקספרס מעל הפטריוטים, קשת 12 זוכה בפריים-טיים, באתר אייס, 22 במאי 2024
פסטיבל קולנוע קיבוצי

פסטיבל קולנוע קיבוצי (פק"ק) הוא פסטיבל קולנוע שנתי המוקדש ליוצרים הקולנועיים שחיו וחיים בקיבוץ.
הדיון האמנותי בפסטיבל הוא סביב ההשפעה ההדדית בין יוצר קולנועי לקיבוץ בו גדל או חי.
אודות הפסטיבל

פסטיבל קולנוע קיבוצי נוצר בשנת 2017 ביוזמת עדי רוזן ואורן תירוש, מאנשי קבוצת חבצלת, כחלק מפעילויות רבות של הקבוצה שנוצרו באותה שנה, שמטרתן עידוד התרבות והאמנות בקיבוצים. בשנתיים הראשונות עמדה מאחורי הפסטיבל קבוצת חבצלת לבדה, כשלתוכן שותפים ארכיון יד יערי, פורום חוקרי הקיבוץ ויד טבנקין. בשנת 2019 חברו ליצירת הפסטיבל גם מועצה אזורית מנשה וקיבוץ גן שמואל.
פסטיבל הקולנוע הקיבוצי מעלה לדיון דילמות של חיים קיבוציים בארץ - חיי שיתוף, שוויון, דמוקרטיה והדדיות - כפי שהם מוצגים בקולנוע, ובמקביל עוסק בשאלה מהי השפעת "המולדת" הקיבוצית על יוצרי הקולנוע שצמחו בה. הפסטיבל עוסק גם בקהילות אחרות שחיות ע"פ ערכים דומים – בישראל ומחוצה לה.
בפסטיבל מוקרנים סרטים במסלולים המשתנים מדי שנה, וכוללים הקרנת סרטים תיעודיים ועלילתיים של יוצרים ותיקים וצעירים, הקרנת סרטים שנוצרו בקיבוצים לצרכים פנימיים שונים והקרנת סרטים שנוצרו על ידי סטודנטים בבתי ספר לקולנוע ותלמידים במגמות קולנוע ותקשורת בתיכונים קיבוציים. בצד הסרטים המוקרנים מתקיימים רבי-שיח בנושאים הקרובים לערכי הפסטיבל, תערוכות אמנות, סדנאות, מופעי מוזיקה, אירועי חוצות ועוד.
הפסטיבל פתוח לקהל הרחב ללא תשלום (לחלק מהסרטים נמכרים כרטיסים במחיר סמלי).
פסטיבל הקולנוע הקיבוצי מתקיים מדי שנה בתחילת האביב.
הפסטיבל הראשון התקיים בקיבוץ עין שמר, בין ה-31 במרץ ל-1 באפריל 2017
הפסטיבל השני התקיים בקיבוץ נען, בין ה-22 ל-24 במרץ 2018
הפסטיבל השלישי התקיים בקיבוץ גן שמואל, בין ה-4 ל-6 באפריל 2019
המנהל אמנותי של הפסטיבל הוא יוצר הסרטים התיעודיים אורן תירוש.
הערות שוליים

↑  קול קורא- פסטיבל הקולנוע הקיבוצי 3, באתר www.taasiya.co.il
↑  yonat, פק״ק: על קולנוע וקיבוצים, באתר www.haverim.co (ארכיון)
↑  פסטיבל פק"ק - פסטיבל הקולנוע הקיבוצי השני | אתר הקיבוצים, באתר www.kibbutz.org.il
↑  http://www.menashe.co.il/page_פסטיבל_פקק, באתר www.menashe.co.il
פסטיבל קרלובי וארי

פתיחת פסטיבל קרלובי וארי ה-50, 3 ביולי 2015
סוזן סרנדון נושאת את גביע הקריסטל גלוב שהוענק לה עבור תרומה אמנותית מצטיינת (2012)
פסטיבל הסרטים הבינלאומי קרלובי וארי (באנגלית: Karlovy Vary International Film Festival; בצ'כית: Mezinárodní filmový festival Karlovy Vary) הוא פסטיבל סרטים הנערך ביולי מדי שנה בקרלובי וארי (קרלסבאד), צ'כיה. זהו אחד מפסטיבל הסרטים הוותיקים בעולם והאירוע הקולנועי הבולט במזרח אירופה ומרכזה.
התחרות הראשונה נערכה בשנת 1946, החל משנת 1948 הספטיבל מתרחש בקרלובי וארי. החל משנת 1994 הוא נערך בתדירות שנתית.
סוגי הפרסים בפסטיבל

בפסטיבל מוענקים מספר פרסים: הפרס העיקרי הוא פרס "קריסטל גלוב", פרס מפעל חיים ופרס נשיא הפסטיבל.
ישראל בפסטיבל

נציגי ישראל שזכו בפרס ב"קריסטל גלוב":
1999 "החברים של יאנה"
2011 "בוקר טוב אדון פידלמן"
הערות שוליים

1 2  אמיר קמינר, "זה יהיה קצר, הפסלון כבד": פסטיבל קרלובי וארי עשה כבוד לראסל קרואו, באתר ynet, 1 ביולי 2023
| --- | --- |
בקרת זהויות :  LCCN: n80158498  NKC: ko2004226014  VIAF: 148237542   WorldCat (עם VIAF): 148237542 
ערך זה הוא קצרמרבנושא קולנוע ובנושא צ'כיה. אתם מוזמנים לתרום לוויקיפדיה ו.
קבוצת הפלטינה

קבוצת הפלטינה או משפחת הפלטינה היא קבוצה שמכילה שש מתכות בעלות תכונות פיזיקליות וכימיות דומות. המתכות הן רותניום, רודיום, פלדיום, אוסמיום, אירידיום ופלטינה. כה רב הוא הדמיון ביניהן, עד כי לרוב הן נמצאות בטבע בשכנות זו לזו. דמיון זה נובע מכך, שמתכות מעבר אלו צמודות אחת לשנייה בטבלה המחזורית ויוצרות צורת מלבן.
היסטוריה

סגסוגות פלטינה טבעיות היו ידועות לאדם כבר מלפני מאות שנים. האזכור האירופאי הראשון לפלטינה היה בכתביו של הומניסט איטלקי ב-1557 כשכתב על מתכת מסתורית שנמצאה במכרות במרכז אמריקה.
הספרדים כינו את המתכת "פלטינה" או "כסף קטן" כשהם נתקלו בה לראשונה בקולומביה. הספרדים התייחסו אל פלטינה בתור זיהום בכסף שהם כרו.
שימושים

שש המתכות הללו מתפקדות כזרזים של תגובות כימיות, בעלות עמידות יוצאת דופן לתגובות כימיות רבות ומתאימות לתכשיטים. כמו כן, יש להן מערך אלקטרונים יציב במיוחד. תכונות אלו מנוצלות על ידי התעשייה.
התעשייה הכימית משתמשת בפלטינה או סגסוגות פלטינה ורודיום בזירוז תהליכים כימיים כמו חימצון חלקי של אמוניה תוך יצירת חנקן חמצני שהוא חומר גלם לדשנים, חומרי נפץ וחומצה חנקתית.
למתכות מקבוצת הפלטינה שימוש נרחב בסינתזות בכימיה אורגנית.
בבתי זיקוק, פלטינה היא זרז שימושי בטיהור נפט גולמי ותהליכים נוספים בייצור אוקטן, בנזין ותרכובות ארומטיות לתעשייה הפטרוכימית.
מאז 1979, יצרני מכוניות משתמשים במתכות מקבוצת הפלטינה בתור משטחים מחמצנים בממיר קטליטי, שגורמים לפחמן חד-חמצני (CO) להגיב עם חמצן וליצור פחמן דו-חמצני (CO2) ובכך להפחית את הנזק הסביבתי.